সরকারি চাকরির প্রস্তুতি নিচ্ছেন যাঁরা তাঁদের বছরের প্রথম থেকেই পরিকল্পনা করে এগোনো উচিত। কোটি কোটি পরীক্ষার্থীর মধ্যে থেকে হাতে গোনা কয়েকজনই চাকরি পান। তাই বছরের শুরু থেকেই জেনে নিন, এই বছর কোন কোন সরকারি চাকরির জন্য আবেদন করবেন। 
• সম্প্রতি ভারতীয় রেল ঘোষণা করেছে, তারা ১৩,৪৮৭ পোস্টের জন্য জুনিয়র ইঞ্জিনিয়ার নিচ্ছে। ২ জানুয়ারি থেকে ৩১ জানুয়ারি পর্যন্ত এই পদে আবেদন করা যাবে। রেল-এর ওয়েবসাইটে গিয়ে এই চাকরির জন্য আবেদন করা যাবে। 
• ইউনিয়ন পাবলিক সার্ভিস কমিশনও বেশ কয়েকটি পোস্টে লোক নিচ্ছে বলে ঘোষণা করেছে। upsc.gov.in — এই ওয়েবসাইটে গিয়ে চাকরির জন্য আবেদন করুন— 
১) ভেটেরেনারি অ্যাসিসট্যান্ট সার্জেন- ১টি পোস্ট
২) অ্যাসোসিয়েট প্রফেসর/এডুকেশন সিনিয়র লেকচারার- ১টি পোস্ট
৩) স্পেশালিস্ট গ্রেড ৩(মেডিসিন)- ৫টি পোস্ট
৪)স্পেশালিস্ট গ্রেড ৩(অপথ্যালমলজি) - ৫টি পোস্ট
৫)ফাংশনাল ম্যানেজার- ১টি পোস্ট 
•  হিমাচলপ্রদেশ স্টাফ সিলেকশন কমিশনও বেশ কয়েকটি পোস্টে লোক নেওয়ার কথা ঘোষণা করেছে। প্রশিক্ষণপ্রাপ্ত স্নাতক শিক্ষক, জুনিয়র অফিস অ্যাসিসট্যান্ট-সহ বেশ কিছু পদে মোট ১৭২৪ জন লোক নেওয়া হবে বলে জানা গিয়েছে hpsssb.hp.gov.in -এই ওয়েবসাইট থেকে। ২২ জানুয়ারি আবেদনের শেষ তারিখ। 
• ভারতীয় বায়ুসেনাও কর্মী নিয়োগের কথা ঘোষণা করেছে। ২ জানুয়ারি থেকে ২১ জানুয়ারির মধ্যে আবেদন করতে হবে। ১৪ মার্চ থেকে ১৭ মার্চের মধ্যে সিলেকশন টেস্ট হবে।